Държавен вестник, бр. 30, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  30
обща отговорност с финансово стабилни и с 
добра репутация застрахователни компании. 
Застрахователното покритие отговаря на това, 
което се поддържа от подобни инстанции, 
занимаващи се с подобни дейности. 
(б) Отговорност за загуба или кражба. 
Главният получател отговаря единствено 
за загуба или кражба, или щета на всички 
стоки, закупени със средства от Безвъзмезд­
ната помощ (включително тези, които са във 
владение на Подполучатели), и незабавно при 
възникване на такава загуба, кражба или 
вреда заменя същите стоки за своя сметка 
съгласно изискванията за доставка, упоменати 
в Член 18 и Член 19 от това Споразумение. 
Освен това Главният получател е единствено 
отговорен за загубата или кражбата на парич­
ни средства, намиращи се във владение на 
Главния получател или негови представители 
или Подполучатели, и няма да има право да 
изисква обезщетение от Глобалния фонд за 
такава загуба или кражба.
Член 21. Конфликт на интереси; антикоруп-
ция, Кодекс на поведение на доставчиците; 
Кодекс на поведение на получателите
(а) Стандарти на поведение. Главният 
получател поддържа и налага стандарти 
на поведение за управление на работата на 
лицата, свързани с Главния получател или 
Подполучател (например директори, служи­
тели, чиновници или агенти), участващи във 
възлагането и администрирането на договори, 
безвъзмездни помощи или други изгоди при 
използване на средства от Безвъзмездната 
помощ, за да осигури, че същите лица не се 
занимават с практики, изброени в алинея 
(б) по-долу.
(б) Избягване на корупция. Главният полу­
чател се задължава, като гарантира същото за 
Подполучателите или всяко лице, свързано с 
Главния получател или Подполучател:
i. да не участва в избора, възлагането или 
администрирането на договор, безвъзмездна 
помощ или други отпуснати средства или опе­
рации, финансирани от Безвъзмездната помощ, 
в които лицето, преки роднини на лицето 
или негови или нейни делови партньори или 
организации, контролирани или съществено 
свързани с това лице, имат финансов интерес;
ii. да не участва в сделки, в които участват 
организации или инстанции, с които това лице 
преговаря или има някакъв ангажимент по 
отношение на бъдещо назначаване;
iii. да не предлага, дава, иска или получава, 
пряко или косвено, парични средства, услуги, 
подаръци или друго с висока стойност, за 
да повлияе върху действията на лице, което 
участва в процеса на доставка или изпълне­
ние на договор;
iv. да не представя неправилно или пропуска 
факти с цел да повлияе процеса на възлагане 
на доставка или изпълнение на договор; 
v. да не участва в схема или договорка 
между двама или повече участници в търг, 
със или без знанието на Главния получател 
или Подполучател, с цел да промени цените 
в търга, така че те да бъдат на изкуствено, 
неконкурентно ниво; или 
vi. да не участва в друга практика, която е 
или може да бъде тълкувана като незаконна 
или корупционна практика в Държавата-до­
макин.
(в) Оповестяване. Ако Главният получател 
знае или научи за:
i. реален, предполагаем или потенциален 
конфликт между финансовите интереси на 
което и да било лице, свързано с Главния 
получател, всеки Подполучател, НКК, МПФ 
или Глобалния фонд и задълженията на това 
лице по отношение на изпълнението на Про­
грамата; или 
ii. която и да било от практиките, описани 
в алинея (б) по-горе,
Главният получател незабавно оповестява 
всеки реален, предполагаем или потенциален 
конфликт на интереси директно пред Глобал­
ния фонд.
(г) Кодекс на поведение на доставчиците
Главният получател осигурява Кодекса 
на поведение на доставчиците на Глобалния 
фонд, както и промените по него да бъдат 
сведени до знанието на всички участници в 
търговете, доставчици, агенти, посредници, 
консултанти и предприемачи („доставчици“). 
Главният получател приема и се съгласява в 
случай на неспазване на Кодекса за поведение, 
което се определя еднолично от Глобалния 
фонд, Глобалният фонд да запази правото 
си да не финансира договора между Главния 
получател и доставчика, или да изиска връ­
щането на средствата в случай, че плащането 
на доставчика вече е било извършено.
(д) Кодекс на поведение на Получателите
Главният получател осигурява спазването 
на Кодекса на поведение на получателите на 
Глобалния фонд, както и промените по него, 
достъпни на уебсайта на Глобалния фонд 
(„Кодекса на поведение на получателите“) и 
осигурява той да бъде сведен до знанието на 
всички подполучатели, включително и чрез 
писмено упоменаване на прилагането на Ко­
декса във всеки един договор с Подполучател 
за предоставяне на безвъзмездна помощ.
Член 22. Използване на запазени знаци 
или търговски марки
Използване на запазени знаци и търговски 
марки. Главният получател няма да използ­
ва и ще изисква от Подполучателите да не 
използват запазения знак или търговските